Diari Oficial de la Generalitat Valenciana


Sumari del DOGV 8431, del 26-11-2018 (2018/10528)

RESOLUCIÓ de 21 de novembre de 2018, del conseller d'Hisenda i Model Econòmic, per la qual es modifica la Resolució de 24 de juliol de 2017, del conseller d'Hisenda i Model Econòmic, de delegació de determinades competències en òrgans d'aquesta conselleria.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8431

Data del DOGV
:   26-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10616


Data del document
:   21-11-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 21 de novembre de 2018, del conseller d'Hisenda i Model Econòmic, per la qual es modifica la Resolució de 24 de juliol de 2017, del conseller d'Hisenda i Model Econòmic, de delegació de determinades competències en òrgans d'aquesta conselleria. [2018/10473]  
La Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat, va modificar el règim jurídic de l'Institut Valencià de Finances (IVF). Aquesta modificació implica l'assumpció de noves competències per la Conselleria d'Hisenda i Model Econòmic, i de les funcions que fins ara desenvolupava l'IVF, entre les quals es troben les relatives a política financera i gestió de l'endeutament de la Generalitat i del seu sector públic instrumental.  
D'altra banda, el Reglament orgànic i funcional de la Conselleria d'Hisenda i Model Econòmic, aprovat per Decret 119/2017, de 3 d'agost, plasma l'estructura organitzativa dimanant d'aquestes previsions legals. En concret, l'article 13 d'aquest reglament recull que la Secretaria Autonòmica de Model Econòmic i Finançament assumeix entre altres competències executives les d'exercir les facultats inherents en matèria de gestió de l'endeutament i avals de la Generalitat i el seu sector públic, així com les funcions atribuïdes a l'IVF en aquestes matèries previstes en la Llei 1/2015.  
Amb motiu d'aquesta distribució competencial efectuada pel Reglament orgànic i funcional esmentat, i a fi de garantir una adequada seguretat jurídica i eficàcia administrativa en la gestió de la hisenda pública, s'estima convenient adaptar l'estructura de presa de decisions en matèria financera a la normativa actualment en vigor.  
Per això, de conformitat amb el que s'estableix en els articles 9 i 10 de la Llei 40/2015, d'1 d'octubre, de règim jurídic del sector públic, i fent ús de les atribucions conferides en l'article 63 de la Llei 5/1983, de 30 de desembre, del Consell, resolc:  
  
Article únic. Modificació de l'article 2 i de l'article 10.1 i 10.2 de la Resolució de 24 de juliol de 2017, del conseller d'Hisenda i Model Econòmic, de delegació de determinades competències en òrgans d'aquesta conselleria  
Es modifiquen l'article 2 i els apartats primer i segon de l'article 10, de la Resolució de 24 de juliol de 2017, que queden redactats en els termes que es detallen en l'annex d'aquesta resolució.  
  
  
DISPOSICIÓ ADDICIONAL  
  
Única. Incidència pressupostària  
L'aplicació i el desplegament d'aquesta resolució no podran tindre cap incidència en la dotació dels capítols de despesa assignada a la conselleria competent en matèria d'hisenda i model econòmic i en tot cas haurà de ser atesa amb els mitjans personals i materials d'aquesta conselleria.  
  
  
DISPOSICIÓ FINAL  
  
Única. Vigència  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 21 de novembre de 2018.- El conseller d'Hisenda i Model Econòmic: Vicent Soler i Marco.  
  
  
ANNEX  
Modificació de l'article 2 i de l'article 10.1 i 10.2   
de la Resolució de 24 de juliol de 2017  
  
1. L'article 2 de la Resolució de 24 de juliol de 2017 queda redactat com segueix:  
«Article 2. De les delegacions en les secretaries autonòmiques  
1. Delegar indistintament en la persona titular de la Secretaria Autonòmica d'Hisenda i en la persona titular de la Secretaria Autonòmica de Model Econòmic i Finançament la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament, relatives als capítols del programa pressupostari adscrit a la secció 19, així com la subscripció dels consegüents documents comptables.  
2. Delegar en la persona titular de la Secretaria Autonòmica de Model Econòmic i Finançament:  
a) L'autorització de les diferents fases del procediment de gestió d'ingressos, així com la signatura dels consegüents documents comptables corresponents a les operacions pressupostàries i extrapressupostàries relatives a la secció 19.  
b) Les facultats ordinàries en matèria de contractació relatives a contractes ?amb càrrec al seu capítol II- el valor estimat dels quals no supere els 3.000 euros, dins del seu àmbit competencial; així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament.  
3. Delegar en la persona titular de la Secretaria Autonòmica d'Hisenda:  
a) Les facultats ordinàries en matèria de contractació relatives a contractes ?amb càrrec al seu capítol II- el valor estimat dels quals no supere els 3.000 euros, dins del seu àmbit competencial; així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament.  
b) La tramitació i aprovació de les ordres d'execució als ens instrumentals, que incidisquen en l'àmbit competencial de la Direcció General de Tecnologies de la Informació i les Comunicacions.  
4. Delegar indistintament en la persona titular de la Secretaria Autonòmic de Model Econòmic i Finançament i en la persona titular de la Subdirecció General de Finançament Autonòmic i Política financera les facultats relatives als negocis i expedients de contractació en l'àmbit financer, siga quina siga la seua instrumentació o import, exclosos de la normativa vigent en matèria de contractació administrativa, que siguen necessaris per a l'exercici de les competències d'aquesta Secretaria Autonòmica relatives a política financera i gestió de l'endeutament i avals de la Generalitat i el seu sector públic.  
  
5. Delegar en la persona titular de la Intervenció General les facultats ordinàries en matèria de contractació relatives a contractes a càrrec del seu capítol II el valor estimat dels quals no supere els 3.000 euros, dins del seu àmbit competencial; així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament.»  
2. Els apartats 1 i 2 de l'article 10 de la Resolució de 24 de juliol de 2017 queden redactats com segueix:  
  
«Article 10. De la delegació en la Direcció General de Pressupostos  
  
Delegar en la persona titular de la Direcció General de Pressupostos l'exercici de les funcions següents:  
1. L'aprovació de les resolucions corresponents a les diferents fases del procediment de gestió d'ingressos, així com la signatura dels documents comptables corresponents, excepte en el que es preveu en l'apartat 2.a de l'article 2 i l'apartat 3 de l'article 9 d'aquesta resolució.  
2. La tramitació d'aquells documents comptables necessaris per a la comptabilització dels ingressos de la Generalitat, excepte en el que es preveu en l'apartat 2.a de l'article 2, en l'apartat 3 de l'article 9, i en l'apartat 1, lletra i, de l'article 14 d'aquesta resolució.»